# Tauçac

Tauçac o Taussac(Taussac-la-Billière en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.

## Geografia

La comuna es a l'Òrta, al sud del territòri.

### Perimètre del territòri

Comunas confrontantas de Tauçac :
| | Sant Gervais | Sant Estève d'Estrechós |
| Ròsis | | Lo Pradal |
| Combas | L'Amalon Erépia | Vilamanha (l'Argentièira) |

## Toponimia
### Tauçac

La prononciacion es [tαu'sak]. Las fòrmas ancianas son : apud Taussacum, minarium de Taussaco en 1199, villa de Tauciaco en 1233, Tausac en 1643, masage de Taussac en 1681, Tauxac en 1759, 1740-60, eglise, paroisse de Taussac en 1740-60, Taussac en 1770-72 (mapa de Cassini).
Segon Dauzat e Rostaing, lo vilatge seriá atestat cap a 936, Taussina (mencion tirada del marrit diccionari topografic d'Eugène Thomas). Lo sufixe -ina correspond pas a la fòrma actuala e sembla dificil d'anar pus luènh. Lo començament de la fòrma sembla d'anonciar Tauçac, mas sembla dificil d'admetre, mai que mai en lengadocian, que la vocalizacion (Talç- > Tauç-) siá dejà complida al sègle X. Frank R. Hamlin, atal coma Dauzat e Rostaing, explican Tauçac per un nom galloroman d'òme (gentilici latin o gallic, segon Hamlin), Talicius, amb lo sufixe -acum$^,$, latinizacion del sufixe gallés -ācon. Amb aquela suposicion, Tauçac èra donc una anciana granda proprietat antica qu'aviá per mèstre Talicius. Lo nom seriá donc passat per *Talciago, puèi per *Tauça-.

### Maurian

Las fòrmas ancianas son : ad Maurianum, a Mauriano en 1164, de Mauriano en 1271, [l'église] de N.D. de Maurian en 1740-60, N.D. de Maurian en 1770-72 (mapa de Cassini).
Amb lo sufixe -anum, es un nom comparable als nombroses Mauriac, acabats, eles, pel sufixe -acum, e qu'an per basa lo nom latin Maurius (Frank R. Hamlin escriu curiosament l'escais-nom [cognomen] Maurus e sufixe -i-anum) $^,$. Maurian èra donc probablament una anciana granda proprietat antica qu'aviá per mèstre Maurius.

### La Billière

Las fòrmas ancianas son : la Biliere en 1670, [village] de Villere en 1740-60, l'aviliere en 1759, Villiere H[au]te, B[as]se en 1770-72 (mapa de Cassini). L'origina es malsegura : derivat del gallic *bilio-, « aubre [sacrat ?] » o de *Billio-, nom d'òme (Flutre, Revue Internationale d'Onomastique, VIII, p. 278), o transferiment (per un nom pirenenc [gascon] de famille) de Vilhèras, Vilhèra (Bearn) (Pirenèus Atlantics), Vilhèra (Nauta Garona), etc.

## Istòria

A la Revolucion, la municipalitat èra Taussac et Douch(Tauçac e Dotz). Quand se creèt la comuna de Ròsis, lo 27 de setembre de 1827, li annexèron Dotz, Héric, Madale (nom franceses).

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2020 | 2026 | Bernard Vinches | | |
| març de 2001 | 2020 | Yves Poujol | sense etiqueta | retirat d'agricultor |
| 1960 | 2001 | Pierre Mas | | |
| | 1960 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Sant Gervais; es ara del canton de Clarmont d'Erau.

## Demografia

modificar « persona »  v · d · m 
Evolucion demografica Populacion comunala actuala (2013): 457, totala: 464 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 510 | 550 | 698 | 700 | 502 | 484 | 485 | 469 | 450 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 410 | 398 | 419 | 402 | 376 | 377 | 363 | 334 | 354 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 345 | 335 | 331 | 294 | 277 | 315 | 263 | 229 | 209 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 207 | 219 | 213 | 259 | 330 | 352 | 390 | 423 | 438 454 |
| 2009 | 2010 |
| 453 470 | 474 491 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 1830-1831, la comuna pèrd Dotz.
* En 2018 la populacion èra de 451 abitants e la densitat èra de 30,85 ab/km².

## Veire tanben

* Comunas d'Erau

## Nòtas

* ↑ IEO_BdTopoc : http://bdtopoc.org
* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 393
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 668, a Talcy
* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 239-240
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 442
* ↑ Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 44
* ↑ http://cassini.ehess.fr/cassini/fr/html/fiche.php?select_resultat=37143
* Portal de Lengadòc